**ДОКЛАД ЗА ДЕЙНОСТТА**

Докладът за дейността на „Център за психично здраве – София „ ЕООД

за периода 01.01.2020г. – 31.03.2020г.е изготвен съгласно чл.39 от Закона за счетоводството и договор за възлагане на управлението на „Център за психично здраве – София „ЕООД

**Организационна форма** : Дружеството е вписано в СГС по фирмено дело №14872/2000г.като „Областен диспансер за психични заболявания със стационар – София област „ЕООД ; с Протокол на Министъра на здравеопазването №РД – 16-517/22.10.2010 г. е преобразувано в” Център за психично здраве – София „ ЕООД -

вписано в Търговския регистър на 24.11.2010 г.

**Правна форма** :Еднолично дружество с ограничена отговорност

**Идентификация :** ЕИК 000770257

**Седалище** : гр.София

**Адрес на управление** : гр. София, бул.”Сливница „№309

**Предмет на дейност**: Извършване на спешна психиатрична помощ ; диагностика и лечение на лица с психични разстройства; периодично наблюдение и консултации на лица с психични разстройства и домашен патронаж; психотерапия и психосоциална рехабилитация; психиатрична психологична експертна дейност ; създаване и поддържане на регионална информационна система на лица с психични разстройства за нуждите на регистъра по чл.147 а, ал.1 от Закона за здравето; промоция, превенция и подобряване психичното здраве на населението ; информиране на обществеността по проблемите на психичното здраве ; научноизследователска дейност в областта на психичното здраве и социалните услуги по реда на Закона за социалното подпомагане.

**Едноличен собственик** : Едноличен собственик на капитала е министерство на здравеопазването.

**Капитал**: Дружеството е с капитал 102 291лв. разпределен на 10 229 дяла по 10 лв.

**Органи на управление** :Дружеството се управлява от управител – д-р Емил Грашнов.

Независимият финансов одит на годишния финансов отчет на „Център за психично здраве – София „ЕООД е извършен от Росица Методиева Тричкова – регистриран одитор , диплома №0091. Одиторът не е предоставял консултации и други услуги на дружеството.

**ХАРАКТЕРИСТИКА НА ДЕЙНОСТТА**

Дружеството не осъществява сделки в чуждестранна валута, поради което то не е

изложено на риск, свързан с възможните промени на валутните курсове.

Излагането на дружеството на кредитен риск е ограничено до размера на балансовата стойност на финансовите активи, признати към датата на баланса.

Финансовите активи, които потенциално излагат Дружеството на риск, са вземанията за извършени медицински услуги. Дружеството е изложено на риск от недостиг на финансови средства и акумулиране на неразплатени задължения, в случай че не получи своевременни плащания за извършваната от него дейност.

Дружеството редовно следи за неизпълнение на задълженията на контрагентите си и използва тази информация за контрол на кредитния риск.

Кредитния риск относно паричните средства на ЦПЗ се счита за несъществен , тъй като банката контрагент е с добра репутация и висока оценка на кредитния рейтинг.

Дейността на центъра се осъществява в условия на световна финансова криза, което създава условия за риск от непостигнато съответствие на приходи от дейността и разходите по нейното осигуряване.

Политиката на дружеството е насочена към действията за снижаване на тези рискове чрез контрол и рационализиране на разходите и постигане на съответствие с приходите .

Дейността на Центъра за психично здраве през отчетния период обхваща извънболничното и болнично обслужване на населението от Софийска област с психиатрична помощ и трудовата експертиза. Основните функции на центъра се състоят в активно издирване, диагностициране, лечение, регистрация и периодично наблюдение на болни с психични заболявания. Към лечебното заведение са разкрити отделение за активно лечение на лица с тежки психични разстройства с 60 легла и дневен стационар с 35 места към края на 2017 г. Консултативно - диагностичният блок се състои от приемно-консултативни кабинети, съдебно – психиатричен кабинет, кабинет за психо социална рехабилитация и кабинет за психологична диагностика.

**Данни за дейността на Центъра за психично здраве за периода от 01.01.2020г. до 31.03.2020 г.**

имаше болни - 19

постъпили - 300

изписани болни - 237

от тях:

изписани с подобрение - 221

без промяна - 14

влошени - 2

починали - 0

преминали - 319

леглодни - 7107

оборот на леглата - 3,04

среден престой - 22,28

използваемост в дни - 67,69

използваемост в проценти - 74,38%

остават болни - 82

леталитет - 0

приети по спешност - 72

**ОТЧЕТ ПО ВИДОВЕ ОТДЕЛЕНИЯ**

**Стационар за активно лечение на пациенти с психични заболявания**

През отчетния период в стационара е извършена следната дейност в цифрови показатели:

имаше болни - 0

постъпили - 162

изписани болни - 116

от тях:

изписани с подобрение - 109

без промяна - 6

влошени - 1

починали - 0

преминали - 139

леглодни - 3581

оборот на леглата - 2,32

среден престой – 25,76

използваемост в дни - 59,68

използваемост в проценти - 65,59%

остават болни - 46

леталитет - 0

приети по спешност - 72

При изписването редовно се провеждаха обучителни сесии на болните и техните близки, които са пряко ангажирани с помощта при осъществяване на поддържащото лечение в домашни условия.

Отчетени агресии: към персонала - 16, към инвентар - 9, към болни – 5, прояви на атоагресия – 2, 1 бягство и един опит за бягство от отделението.

Проявите на агресии се дължат на опасното поведение на постъпилите по спешност пациенти с тежки психози до овладяване на състоянието.

Въпреки честото повишено напрежение и изключителната динамика в работата на стационара, редовно се провеждаха екипни съвещания.

Хигиената в стационара е на много добро ниво. През изминалия период не са регистрирани вътреболнични инфекции.

Комисиите по ЛКК и КВБИ заседават редовно и протоколират дейността си.

**Дневен стационар**

**Данни за дейността на дневния стационар от 01.01.2020г. – 31.03.2020г.**

болни в началото на отчетния период - 19

постъпили - 138

изписани - 121

от тях:

изписани с подобрение - 112

изписани без промяна - 8

влошени - 1

преминали - 139

оборот на леглата - 3,09

леглодни - 3526

среден престой - 25,37

използваемост в дни - 78,36

използваемост в проценти - 86,11 %

остават в края на отчетния период - 36

По време на лечението на пациентите редовно се провеждаше индивидуална психотерапия според конкретните нужди и естеството на проблемите.

**Консултативно – диагностичен блок**

Консултативно – диагностичният блок към Центъра за психично здраве включва:

**Приемно – консултативни кабинети**

Психиатричните кабинети изпълняват функциите на приемни и консултативни кабинети, периодично осъществяват комплексно диспансерно наблюдение, както и за работа с лекувани в стационара на лечебното заведение пациенти, не подлежащи на диспансеризация.

За периода от м. януари до м.март 2020 г. кабинетите са обслужили общо 1178 потребители на психиатрични здравни грижи от които 705 профилактични прегледи.

**Съдебно – психиатричен кабинет**

Завеждащият съдебно – психиатричен кабинет е извършил 276 прегледа, от тях 118 на пациенти за амбулаторно проследяване, първични пациенти с психични заболявания и провежда активно наблюдение на лицата със задължително амбулаторно лечение, което е отразено в личните здравни картони.

Издадени са 10 медицински характеристики за настаняване в дом за социални грижи.

Изготвени 58 искания съобразно Закона за здравето по чл.155 до Софийски районен съд и 60 съдебно - психиатрични експертизи. Получени са 49 съдебни решения за задължително стационарно лечение, 4 за задължително амбулаторно лечение и 3 за прекратяване на процедура за задължително стационарно лечение .

**Кабинети за психологична диагностика и психосоциална рехабилитация**

През първото тримесечие на 2020 г. психолозите са извършили общо 140 диагностично - консултативни дейности.

От стационара на лечебното заведение са изследвани 33 болни, предимно първични и проблемни пациенти за диагностично уточняване.

В амбулаторни условия са проведени 64 психологични изследвания. От тях 26 за явяване пред ТЕЛК, 14 за нуждите на съдебната експертиза, 23 от дневния стационар и 1 други.

В Метадоновата програма на лечебното заведение са проведени 42 консултации и 1 ASI тест.

В консултативно - диагностичния блок редовно се провеждаха екипни съвещания и амбулаторниите лекари си сътрудничаха с психолозите и лекарите от звеното за активно лечение към лечебното заведение с оглед по-добра ефективност при осъществяване терапевтичната програма на всеки пациент.

Завеждащите кабинети поддържаха установения контакт с работещите на територията на Софийска област и София - град лични лекари и специалисти от извънболничната помощ.

**Регистър на диспансеризираните за комплексно проследяване**

В началото на годината на диспансерно наблюдение имаше 3616 лица от Софийска област. Пациенти за проследяване са: с шизофрения и шизотипно разстройство - 1362; с биполярно афективно разстройство, маниен епизод, с рецидивиращо депресивно разстройство, депресивен епизод и други разстройства на настроението - 668; невротични разстройства – 261.

Предлагането на психично-здравни услуги в лечебното заведение е основано на спазването на правата на пациентите, оценка на техните индивидуални нужди и осигуряване на правото им на избор. Приемат се и се обслужват и лица от други райони със съответните направления и съгласно техните предпочитания.

**ТЕЛК към „Център за психично здраве – София”**

Дейността на ТЕЛК през периода от 01.01.2020г. - 31.03.2020 г, може да бъде отразена в следната таблица:

|  |  |  |  |  |  |
| --- | --- | --- | --- | --- | --- |
| Области | Освидетелстванe | Преосвидетелстване | Частична | Експ.конс. | Общо |
| София | 103 | 194 | 15 | 0 | 312 |
| София (столица) | 1 | 2 | 0 | 0 | 3 |
| **Общо** | **104** | **196** | **15** | **0** | **315** |

**ФИНАНСОВО СЪСТОЯНИЕ**

**ПРИХОДИ**

Общият размер на приходите на "ЦПЗ - София "ЕООД запериода 01.01.2020г. -31.03.2020г. е 324 х. лв.,в т.ч.

- Приходи от финансирания – 279 х.лв.

- Други приходи – 45 х. лв.

**ТЕКУЩИ РАЗХОДИ** – 398 х. лв.

- Разходи за заплати, други възнаграждения и осигуровки са за 258 х. лв. г.

- Разходи за медикаменти и консумативи – 9 х.лв.  
- Разходи за храна - 12 х. лв.

- Разходи за външни услуги – 49 х. лв.

- Разходи за амортизация - 1 х. лв.

-Други разходи –

„ЦПЗ – СОФИЯ” ЕООД няма просрочени задължения към доставчици към 31.03.2020 г.

Текущият финансов резултат на дружеството е загуба в размер на 74 х.лв.

**ДРУГА ИНФОРМАЦИЯ**

Използваемост на легловия фонд в проценти е 74,38% .

Данните за леталитет през последните години са следните:

2015г.- 0,4

2016г.- 0,28

2017г.- 0.08

2018г. – 0,16

2019г. – 0,40

Средния престой на преминал болен е следния:

2015г.- 19,96

2016 г.- 19,94

2017 г.- 20,95

2018г. – 22,30

2019г. - 26

За първото тримесечие на 2020 г. на управителя на дружеството е начислено възнаграждение в размер на 14789 лв.

Медикостатистически данни на "ЦПЗ -София,,ЕООД за периода м. 01– м.03.2020

- Средна стойност на един преминал болен – 2865 лв.;

- Средна стойност на един лекарстводен – 2,46 лв.;

- Средна стойност на един храноден -3,26 лв.;

**ФИНАНСОВО СЪСТОЯНИЕ**

Основната цел на финансовия анализ е да се оцени развитието на дружеството чрез информацията от финансовите отчети.

Финансовото състояние е един от основните критерии за финансова стабилност. Характеризира се със способността на дружеството да носи доходи в резултат на дейността си, с които да покрива задълженията си и да реализира печалба. В този смисъл финансовото състояние може да се определи, като критерий за ликвидност, незадлъжнялост, платежоспособност и преди всичко ефективност.

Показатели за ликвидност – чрез тях се показва готовността на дружеството да посрещне своите финансови задължения към различни кредитори – доставчици, персонал, финансови институции, държавата и нейните органи. Основни показатели в тази група са коефициент на текуща ликвидност, коефициент на бърза ликвидност и коефициент на незабавна /абсолютна / ликвидност.

|  |  |  |
| --- | --- | --- |
| Коефициент на бърза ликвидност | 2020г. – 1,77 | 2019г. – 1,54 |
| Коефициент на незабавна ликвидност | 2020г.- 1,77 | 2019.- 0,48 |
| Коефициент на обща ликвидност | 2020- 1,77 | 2019г.- 2,01 |

Показатели за задлъжнялост – чрез тях се измерва съотношението между собствения и привлечения капитал, задлъжнялостта и платежоспособността в по дългосрочен план. Основните показатели за задлъжнялост са – коефициент на задлъжнялост, коефициент на финансова автономност и други.

|  |  |  |
| --- | --- | --- |
| Коефициент на финансова автономност | 2020г. – 0,86 | 2019г. – 0,86 |
| Коефициент на задлъжнялост | 2020г. – 1,17 | 2019г. – 0,64 |

**ПЕРСПЕКТИВИ ЗА БЪДЕЩОТО РАЗВИТИЕ НА ДРУЖЕСТВОТО**

Краткосрочни цели

По отношение на медицинските услуги-

Подобряване и промоция на психичното здраве на обслужваното население.

Намаляване смъртността, свързана с психични заболявания, суицидопревенция .

По отношение на персонала – поддържане на оптимален брой и структура на персонала съобразени със задълженията на дружеството .

По отношение на финансовата стабилност -

Оптимизиране на източниците за финансиране.

Дългосрочни цели

По отношение на медицинските услуги

Включване в практиката на нови терапевтични подходи и средства.

Подобряване качеството на живот на пациентите при максимална степен на социалното им участие.

По отношение на персонала – повишаване квалификацията на персонала.

По отношение на финансовата стабилност – стабилизиране на финансовото състояние с цел увеличаване на собствения капитал.

Подобряване качеството на психиатричните услуги и интервенции чрез внедряване в практиката на национални стандарти, протоколи за качество, консенсуси за профилактика, диагностика и лечение на психичните заболявания.

Адаптиране работата на центъра към нуждите на потребителите.

Изграждане на система за обратна връзка с потребителите на психиатрична помощ.

Стремежът на "ЦПЗ - София" ЕООД през 2020 година е да повишава качеството   
на медицинските услуги, предоставяни на пациентите си, те да отговарят на приетите стандарти и добрата клинична практика, в съответствие със стратегическите цели на политиката за психично здраве.  
За постигане на тази цел е важно материално техническата база на Центъра за   
психично здраве да се приведе в съответствие със съвременните изисквания за   
добра медицинска практика.

През 2020 година ръководството на "ЦПЗ-СОФИЯ" ЕООД ще положи усилия да се създадат благоприятни условия за развитие на дейността на дружеството;  
за стабилизиране на финансовото му състояние и насочване на дейността му към   
 намаляване на отрицателния финансов резултат. Ръководството ще предприеме действия за намаляване на разходите, увеличаване на приходите и създаване на   
организация за лечебен процес, базираща се на оптимизиране на   
материалните ресурси и качествено обслужване и обгрижване на пациентите.

24.04.2020 г.

